ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0888/02

υποβολή: Cristiana Muscardini (UEN) προς την Επιτροπή

(2 Απριλίου 2002)

Θέμα: Ο αγροτικός συνεταιρισμός Il Forteto

Το Κέντρο Il Forteto είναι αγροτικός συνεταιρισμός στην Τοσκάνη ο οποίος λαμβάνει δημόσια χρηματόδοτηση ύψους 65.000-300 000 λιρών Ιταλίας ημερησίως για τη φροντίδα παιδιών των οποίων του ανατίθεται η επιμέλεια.

Το Κέντρο Il Forteto περιλαμβάνει μεταξύ τωνπευθύνων στελεχών του δύο άτομα τα οποία είχαν καταδικαστεί το 1985 για σεξουαλική κακοποίηση και κακομεταχείριση ανηλίκων.

Μετά την καταδικαστική απόφαση που εξέδωσε το Εφετείο της Φλωρεντίας το 1985, το Δικαστήριο Ανηλίκων συνεχίζει ακόμη σήμερα να αναθέτει την επιμέλεια παιδιών στο Κέντρο Il Forteto, παρά το γεγονός ότι το Δικαστήριο των Ανθρωπίνων Δικαιωμάτων έχει εκδώσει καταδικαστική απόφαση εις βάρος της Ιταλίας για την ανάθεση της επιμέλειας δύο παιδιών, των οποίων οι γονείς είναι Ιταλοί μετανάστες στο Βέλγιο, στο εν λόγω Κέντρο, επιβάλλοντας πρόστιμο ύψους 200 εκατομμυρίων λιρών Ιταλίας και διατάσσοντας την καταβολή αποζημίωσης για ηθικές βλάβες.

Μπορεί η Επιτροπή:

- να επαληθεύσει τις ενέργειες των ιταλικών αρχών και τη συμμόρφωσή τους προς τη δικαστική απόφαση με την οποία ζητείται η άμεση απομάκρυνση όλων των ανηλίκων που φιλοξενούνται στο Κέντρο Il Forteto και τη διαγραφή του Il Forteto από τον κατάλογο των κέντρων αναφοράς που χρησιμοποιεί η επιτροπή των ανηλίκων·

- να συγκροτήσει εξεταστική επιτροπή για να εξακριβώσει τους πραγματικούς λόγους της μηλοποίησης της δικαστικής απόφασης·

- να προωθήσει τη διενέργεια έρευνας της ΕΕ για τις 14 000 μικρών ιταλών των οποίων η επιμέλεια έχει ανατεθεί σε κοινότητες που χρηματοδοτούνται με δημόσιους πόρους που το ύψους τους στην Ιταλία ενδέχεται ναπερβαίνει τα 600 Ευρώ την ημέρα·

- να εισαγάγει κατάλληλα μέτρα προκειμένου να εξασφαλίσει ότι η νομική αναγνώριση των κοινοτήτων στις οποίες έχει ανατεθεί η επιμέλεια ανηλίκων θαπόκειται στην αδιαμφισβήτηση απόδειξη ότι πληρούν τις αναγκαίες προϋποθέσεις ακεραιότητας και ηθικότητας·

Απάντηση του κ. Vitorino εξ ονόματος της Επιτροπής

(3 Ιουνίου 2002)

Η Επιτροπή ευχαριστεί το Αξιότιμο Μέλος του Κοινοβουλίου για την ερώτησή του, αλλά εφιστά την προσοχή του στο γεγονός ότι όσον αφορά τις δύο πρώτες ερωτήσεις, σχετικά με την εκτέλεση από μέρους της Ιταλίας της απόφασης του Ευρωπαϊκού Δικαστηρίου Ανθρωπίνων Δικαιωμάτων, της 13ης Ιουλίου 2000, (στηνπόθεση Scozzari και Giunta κατά Ιταλίας), η Επιτροπή δεν είναι αρμόδια να δράσει στο θέμα αυτό. Η εποπτεία της εφαρμογής των αποφάσεων του Ευρωπαϊκού Δικαστηρίου Ανθρωπίνων Δικαιωμάτων βαρύνει την Επιτροπή των Υπουργών του Συμβουλίου της Ευρώπης, σύμφωνα με το άρθρο 46 της σύμβασης για την προάσπιση των ανθρωπίνων δικαιωμάτων και των θεμελιωδών ελευθεριών.

Επίσης, η Επιτροπή κρίνει ότι δεν είναι αρμόδια, βάσει των Συνθηκών, να προβεί σε έρευνα, όπως επιθυμεί το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-1756/02

υποβολή: Bart Staes (Verts/ALE) προς την Επιτροπή

(19 Ιουνίου 2002)

Θέμα: Προδιαγραφές παραγωγής για ανταλλακτικά ποδηλάτων

Την Τετάρτη 5 Ιουνίου 2002, στην ομοσπονδιακή βουλή του Βελγίου δεν επιτεύχθηκε συμφωνία για τονποχρεωτικό ή μη εξοπλισμό των ποδηλάτων με το αποκαλούμενο πεταλοειδές λουκέτο. Όμως η ομοσπονδιακή κυβέρνηση του Βελγίου επιθυμεί να ενθαρρύνει την έρευνα εναλλακτικών λύσεων για να προωθήσει την χρήση λουκέτων στα ποδήλατα. Προκειμένου να εξοπλισθούν τα ποδήλατα γενικότερα με υλικό καλής ποιότητας, όπως ποιοτικό φωτισμό, ηπουργός Κινητικότητας της ομοσπονδιακής κυβέρνησης κ. Durant αποφάσισε ναποστηρίξει, σε ευρωπαϊκό επίπεδο, την θέσπιση προδιαγραφών παραγωγής διότι φρονεί ότι οι παραγωγοί, συχνά από την Ασίαδεν μπορούν να εγγυηθούν την απαραίτητη ποιότητα.

Έχει ήδη λάβει η Επιτροπή τέτοιου είδους ερώτηση από τηνπουργό κ. Durant;

Συμμερίζεται η Επιτροπή την άποψη ότι είναι αναγκαία η θέσπιση προδιαγραφών παραγωγής για τα εξαρτήματα ποδηλάτου και τα συναφή· Εάν ναι: βάσει ποιων επιχειρημάτων και σε ποια διαβήματα θα προβεί προκειμένου να επιτύχει το επιθυμητό αποτέλεσμα· Εάν όχι γιατί·

Συμφωνεί η Επιτροπή με την άποψη ότι τα ασιατικά προϊόντα δεν πληρούν τις απαραίτητες ποιοτικές απαιτήσεις οι οποίες, σύμφωνα με τηνπουργό Κινητικότητας της ομοσπονδιακής κυβέρνησης, είναι αναγκαίες για την κατασκευή ποδηλάτων·

Απάντηση του κ. Bolkestein Εξ ονόματος της Επιτροπής

(22 Ιουλίου 2002)

Η Επιτροπή δεν έχει λάβει τον τελευταίο καιρό επίσημο αίτημα από τις βελγικές αρχές για πρωτοβουλία εναρμόνισης στον τομέα των ποδηλάτων. Η Επιτροπή δεν έχει στη διάθεσή της στοιχεία που να αποδεικνύουν ότι μια τέτοια πρωτοβουλία είναι αναγκαία ώστε να εξασφαλιστεί η ελεύθερη κυκλοφορία των ποδηλάτων στην εσωτερική αγορά.

Όσον αφορά την ποιότητα των ασιατικών ποδηλάτων, η Επιτροπή δεν έχει λάβει καταγγελίες σχετικά με την αξιοπιστία των προϊόντων αυτών που διατίθενται στην ευρωπαϊκή αγορά.

Σε γενικές γραμμές, σε κοινοτικό επίπεδο, εφόσον δενπάρχει ειδική νομοθεσία, τα ποδήλατα ως προϊόντα που προορίζονται για τους καταναλωτές καλύπτονται από την οδηγία 92/59/ΕΟΚ του Συμβουλίου, της 29ης Ιουνίου 1992, σχετικά με τη γενική ασφάλεια των προϊόντων(1). Η εν λόγω οδηγίαποχρεώνει τους κατασκευαστές να διαθέτουν στην αγορά μόνο ασφαλή προϊόντα. Στη συγκεκριμένη περίπτωση, τα κράτη μέλη, παρά την απουσία εναρμονισμένων τεχνικών προδιαγραφών,ποχρεούνται να τηρούν τηνποχρέωση αυτή και κατά συνέπεια να εμποδίζουν τη διάθεση στην αγορά μη ασφαλών ποδηλάτων.

(1) ΕΕ L 228 της 11.8.1992.
ΓΡΑΠΤΗ ΕΡΩΤΗΣΗ E-0803/02

υποβολή: Catherine Stihler (PSE) προς την Επιτροπή

(20 Μαρτίου 2002)

Θέμα: Το ιστορικό των περιβαλλοντικών παραβάσεων της σκωτίας

Με αφορμή την επίσκεψη του Επιτρόπου Περιβάλλοντος στη Σκωτία, τον Σεπτέμβριο 2001, πραγματοποιήθηκε μακρά συζήτηση σχετικά με το ιστορικό των περιβαλλοντικών παραβάσεων της Σκωτίας.

Μπορεί η Επιτροπή να μας πει πόσες περιβαλλοντικές παραβάσεις εκκρεμούν σήμερα όσον αφορά τη Σκωτία καθώς επίσης και πώς χαρακτηρίζεται το ιστορικό της Σκωτίας συγκρινόμενο με εκείνο άλλων περιοχών·

Απάντηση της κας Wallstrm εξ ονόματος της Επιτροπής

(16 Μαΐου 2002)

Θα έπρεπε εξ αρχής ναπογραμμιστεί ότι οι επί παραβάσει διαδικασίες τις οποίες κινεί η Επιτροπή δυνάμει του άρθρου 226 της Συνθήκης ΕΚ, αφορούν τις κεντρικές αρχές κράτους μέλους και όχι περιφερειακού ή τοπικού επιπέδου αρχές του εν λόγω κράτους μέλους. Τούτου λεχθέντος, η Επιτροπή γνωρίζει ότι όντως τους τελευταίους μήνες διεξάγεται διάλογος στη Σκωτία για τις σκωτικές περιβαλλοντικές παραβάσεις.

Δεν είναι δυνατόν να διενεργηθεί λεπτομερής ταξινόμηση των περιβαλλοντικώνποθέσεων που εκκρεμούν σήμερα και στις οποίες εμπλέκεται η Σκωτία. Μολονότι οι πληροφορίες για τις επί παραβάσει διαδικασίες κατά κρατών μελών κωδικοποιούνται από την Επιτροπή και ενσωματώνονται σε ετήσια έκθεση, τα εν λόγω δεδομένα αφορούν την κατάσταση των κρατών μελών σε εθνικό επίπεδο και δεν επιχειρείται περιφερειακή ή τοπική κατηγοριοποίηση. Είναι ωστόσο σαφές ότι οι σχετικά λίγεςποθέσεις στις οποίες εμπλέκεται η Σκωτία, αφορούν κυρίως τους τομείς της προστασίας της φύσεως, τωνδάτων, των αποβλήτων και της εκτίμησης των περιβαλλοντικών επιπτώσεων. Η τελευταία ετήσια έκθεση για την παρακολούθηση της εφαρμογής της κοινοτικής νομοθεσίας (2000)(1), επιβεβαιώνει την ύπαρξη διαδικασιών εν εξελίξει για περιβαλλοντικές παραβάσεις, τόσο στο Ηνωμένο Βασίλειο (και στη Σκωτία), όσο και σε αρκετά κράτη μέλη.

Εις ό,τι αφορά την σύγκριση των επιδόσεων της Σκωτίας με άλλες περιφέρειες, η Επιτροπή, για τους προαναφερθέντες λόγους, αδυνατεί να προβεί σε συγκριτική περιφερειακή κατάτμηση. Ωστόσο, εις ό,τι αφορά τις τρέχουσες επί παραβάσει διαδικασίες στις οποίες εμπλέκονται άλλα κράτη μέλη και τις περιπτώσεις όπουπάρχει ευθύνη — σε επίπεδο κατώτερο του επιπέδου του κράτους μέλους — για μη τήρηση τωνποχρεώσεων που απορρέουν από το κοινοτικό περιβαλλοντικό δίκαιο, η Επιτροπή δεν θεωρεί ιδιαίτερα χρήσιμη την ποσοτική σύγκριση τωνποθέσεων στις οποίες εμπλέκεται η Σκωτία.

(1) COM(2001)309 τελικό, Τόμος I.
ΓΡΑΠΤΗ ΕΡΩΤΗΣΗ E-1007/02

υποβολή: Bart Staes (Verts/ALE) προς την Επιτροπή

(12 Απριλίου 2002)

Θέμα: Οι διαπραγματεύσεις διεύρυνσης, η γεωργία και το πρόγραμμα Sapard

Στο πλαίσιο των διαφόρων πολυετών χρηματοπιστωτικών συμφωνιών μεταξύ της Ευρωπαϊκής Ένωσης και των κυβερνήσεων των διαφόρωνποψήφιων κρατών μελών (Λιθουανία, Λετονίας, Ουγγαρίας, Βουλγαρίας, Εσθονίας, Πολωνίας, Τσεχίας, Σλοβενίας και Ρουμανίας) στο πλαίσιο του προγράμματος Sapard, στο άρθρο 5, εδάφια 1 και 2, γίνεται συχνά λόγος για τηνποχρέωση ανακοινώσεως στα αγγλικά Any communication between the Commission and () related to the Agreement shall be in English. Το άρθρο 100 των αντίστοιχων συμφωνιών ορίζει πάλι ότι μόνο το αγγλικό κείμενο της Συμφωνίας θεωρείται ως αυθεντικό.

Για ποιο λόγο επέλεξε η Επιτροπή τα αγγλικά ως επίσημη γλώσσα· Μπορεί να διασφαλίσει ότι τα έγγραφα αυτά θα μεταφρασθούν σε όλες τις επίσημες γλώσσες της Ένωσης και σχεδιάζει στο μέλλον να συντάξει τα άλλα συμβόλαια με τις αρχές τωνποψήφιων κρατών μελών αποκλειστικά στα αγγλικά·

Απάντηση του κ. Fischler εξ ονόματος της Επιτροπής

(19 Ιουνίου 2002)

Δεν αποτελεί πολιτική της Επιτροπής να χρησιμοποιεί μόνο αγγλικά ως μέσο επικοινωνίας με τιςποψήφιες χώρες. Η επιλογή της γλώσσας στις επαφές μεταξύποψηφίων χωρών και της Επιτροπής εξαρτάται κατά πόσο η γλώσσα αυτή είναι κατανοητή και ενδεδειγμένη και για τα δύο μέρη.

Η συνεργασία μεταξύ τωνποψηφίων χωρών και των επί μακρό χρονικό διάστημα εμπειρογνωμόνων στον τομέα της αδελφοποίησης είναι ένα πολύ καλό παράδειγμα της χρησιμοποίησης των γλωσσών· π.χ. δεν είναι σπάνιο για τους Εσθονούς να χρησιμοποιούν τα φινλανδικά με τους συμβούλους της φινλανδικής προένταξης ενώ τα γαλλικά χρησιμοποιούνται ευρέως στη Ρουμανία· τα γερμανικά χρησιμοποιούνται επίσης συχνά ως γλώσσα επικοινωνίας.

Όσον αφορά την κοινοτική στήριξη στα προενταξιακά μέτρα για τη γεωργία και την αγροτική ανάπτυξη (Sapard), τα αγγλικά επιλέχθηκαν για πρακτικούς λόγους. Συγκεκριμένα, η Επιτροπή τονίζει ότι ο όγκος των εγγράφων σχετικά με κάθε χώρα ανέρχεται ήδη σε περίπου 1 000 σελίδες.
ΓΡΑΠΤΗ ΕΡΩΤΗΣΗ E-0706/02

υποβολή: Gabriele Stauner (PPE-DE) προς την Επιτροπή

(13 Μαρτίου 2002)

Θέμα: Ατασθαλίες στην Υπερκαυκασία

Έχουν καταγγελθεί ατασθαλίες και καταχρήσεις που αφορούν τον πρώην επικεφαλής της αντιπροσωπείας της Επιτροπής στην Τιφλίδα της Γεωργίας.

Έχει ενημερωθεί η Επιτροπή σχετικά με ατασθαλίες και καταχρήσεις που έχουν σημειωθεί τόσο στο στενό όσο και στο ευρύτερο περιβάλλον της αντιπροσωπείας της Επιτροπής·

Μπορεί να αναφέρει η Επιτροπή εάν ο εν λόγω πρώην επικεφαλής της αντιπροσωπείας έχει αποχωρήσει από την ενεργόπηρεσία του στην Επιτροπή λόγω ηλικίας· Εάν τούτο δεν αληθεύει, μπορεί να αναφέρει η Επιτροπή τους λόγους που οδήγησαν στη συνταξιοδότησή του·

Απάντηση του κ. Patten εξ ονόματος της Επιτροπής

(14 Μαΐου 2002)

Η Επιτροπή διενήργησε πλήρη έλεγχο στην Αντιπροσωπεία της στην Τιφλίδα Γεωργίας μεταξύ 25ης Σεπτεμβρίου και 3ης Οκτωβρίου 2000 και μπορεί να βεβαιώσει ότι δεν διαπίστωσε καμία ένδειξη ατασθαλίας ή κακής διαχείρισης. Προηγουμένως είχε κάνει έλεγχο αυτής της Αντιπροσωπείας στις 28-31 Οκτωβρίου 1997.

Ο πρώην επικεφαλής της Αντιπροσωπείας της Επιτροπής στην Τιφλίδα Γεωργίας απεχώρησε την 1η Σεπτεμβρίου 2001 μετά από αίτησή του που είχεποβάλει πολλούς μήνες νωρίτερα.
ΓΡΑΠΤΗ ΕΡΩΤΗΣΗ P-1480/02

υποβολή: Jonas Sjstedt (GUE/NGL) προς την Επιτροπή

(22 Μαΐου 2002)

Θέμα: Παρέμβαση κατά ακινητοποίησης εκ μέρους των συνδικάτων

Στις αρχές του έτους, η Επιτροπή παρενέβηπέρ μιας εσθονικής ναυτιλιακής εταιρείας και κατά δύο φινλανδικών συνδικάτων λόγω του ότι τα συνδικάτα, εντελώς σύμφωνα με τη φινλανδική νομοθεσία, ακινητοποίησαν ένα εσθονικό σκάφος αφού απαίτησαν να τηρήσει η εταιρεία Estonian shipping (Esco) τις συμφωνίες που ισχύουν στη Φινλανδία.

Με ποιο τρόπο αιτιολογεί η Επιτροπή την παρέμβασή της και με ποια νομική βάση ενήργησε· Θεωρεί η Επιτροπή ότι η ΕΕ έχει το δικαίωμα να παρεμβαίνει σε νόμιμες συνδικαλιστικές διενέξεις·

Απάντηση της κας de Palacio εξ ονόματος της Επιτροπής

(19 Ιουνίου 2002)

Στις 31 Ιανουαρίου 2002, η Επιτροπή κίνησε διαδικασία παράβασης κατά της Φινλανδίας διότι η Φινλανδία δεν έλαβε κανένα μέτρο προκειμένου να εμποδίσει/να μειώσει τα αποτελέσματα διαφόρων ενεργειών μποϋκοτάζ των φιλναδικών συνδικαλιστικών οργανώσεων κατά των πλοίων Εσθονού πλοιοκτήτη. Πριν κινήσει τη διαδικασία, η Επιτροπή προέτρεψε επανειλημμένα τις αρχές της Φινλανδίας και της Εσθονίας να επιλύσουν το θέμα διμερώς.

Η διαδικασία παράβασης βασίζεται στην ευρωπαϊκή συμφωνία μεταξύ Εσθονίας και Ευρωπαϊκής Ένωσης του 1997. Με βάση τη συμφωνία αυτή τα συμβαλλόμενα μέρη δεσμεύθηκαν να εξασφαλίζουν την ελευθερία παροχής ναυτιλιακώνπηρεσιών στους πλοιοκτήτες που είναι εγκατεστημένοι στο έδαφός τους. Η ευρωπαϊκή συμφωνία αποτελεί μέρος του κοινοτικού κεκτημένου και είναι επομένως δεσμευτική για όλα τα κράτη μέλη.

Η διαδικασία παράβασης αφορά τη συμπεριφορά κράτους μέλους και όχι τις σχέσεις μεταξύ ατόμων ή οργανώσεων.

Η παρακολούθηση της εφαρμογής του κοινοτικού δικαίου αποτελεί αποστολή που έχει ανατεθεί στην Επιτροπή από τις συνθήκες (άρθρο 211 της συνθήκης ΕΚ). Προς το παρόν, η Επιτροπή αναλύει την απάντηση που έλαβε από τις αρχές της Φινλανδίας.
ΓΡΑΠΤΗ ΕΡΩΤΗΣΗ E-0079/02

υποβολή: Alexandros Alavanos (GUE/NGL) προς το Συμβούλιο

(24 Ιανουαρίου 2002)

Θέμα: Απάλειψη των συνοριακών γραμμών από χάρτες των ΗΠΑ

Η ενέργεια των ΗΠΑ για απάλειψη των συνοριακών γραμμών από τους ψηφιακούς χάρτες των ΗΠΑ στο Ανατολικό Αιγαίο και η ταυτόχρονη έκδοση NOTAM από την Τουρκία με την οποία ζητείται να τηςποβάλλονται σχέδια πτήσης για όλα τα κρατικά αεροπλάνα που διέρχονται από τους αεροδιάδρομους G-18 για Ρόδο και R- 19 για Λευκωσία, άλλως θαπόκεινται σε αναχαίτιση, αποτελούν νέα προσπάθεια αναθεώρησης τουφιστάμενου επιχειρησιακού και νομικού καθεστώτος του Αιγαίου.

Δεδομένου ότι η απάλειψη των συνοριακών γραμμών αφορά την Ευρωπαϊκή Ένωση αφού τα σύνορα στο Αιγαίο είναι και δικά της σύνορα:

1. Μπορεί να βεβαιώσει το Συμβούλιο ότι οι χάρτες της Ευρωπαϊκής Ένωσης περιέχουν τις ανωτέρω διαχωριστικές γραμμές και,

2. Προτίθεται το Συμβούλιο να προβεί σε διάβημα προς την Τουρκία για το γεγονός ότι η Τουρκική NOTAM δημιουργεί νέα ένταση στο Αιγαίο, δεν προωθεί τις σχέσεις καλής γειτονίας με χώρα μέλος και είναι αντίθετη με τηνποχρέωση της Τουρκίας, με βάση την εταιρική σχέση, για τήρηση εποικοδομητικής στάσης στην προσπάθεια εξεύρεσης λύσης στο Κυπριακό·

Απάντηση

(22 Ιουλίου 2002)

Σε γενικές γραμμές τα σύνορα μεταξύ των κρατών μελών και τρίτων κρατών είναι σαφώς διαχωρισμένα στους χάρτες της Ευρωπαϊκής Ένωσης που εκδίδονται από την Επιτροπή, συμπεριλαμβανομένων των συνόρων μεταξύ Ελλάδος και Τουρκίας. Όσον αφορά ειδικές πληροφορίες σχετικά με τους ψηφιακούς χάρτες εναέριας κυκλοφορίας, ο αξιότιμος κύριος Βουλευτής καλείται να απευθυνθεί στο Eurocontrol το οποίο είναι το αρμόδιο όργανο για τη διαχείριση της εναέριας κυκλοφορίας στην Ευρώπη.

Η ανάγκη για όλες τιςποψήφιες χώρες, συμπεριλαμβανομένης της Τουρκίας, να επιλύσουν οιεσδήποτε εκκρεμείς συνοριακές διαφορές και λοιπά συναφή θέματα αναφέρεται σαφώς στα συμπεράσματα του Ευρωπαϊκού Συμβουλίου του Ελσίνκι της 10ης και 11ης Δεκεμβρίου 1999. Αυτή η απαίτηση διευκρινίσθηκε επίσης στην εταιρική σχέση ενόψει της προσχώρησης. Το Συμβούλιοπογραμμίζει τακτικά στα πλαίσια του πολιτικού διαλόγου ότι η Τουρκία οφείλει να προωθεί καλές σχέσεις με τη γείτονα χώρα στο Αιγαίο, και μάλιστα πολύ πρόσφατα στο επίπεδο της συνάντησης της τρόικας των πολιτικών διευθυντών στη Μαδρίτη στις 8 Ιανουαρίου.
ΓΡΑΠΤΗ ΕΡΩΤΗΣΗ P-1682/02

υποβολή: Alexander de Roo (Verts/ALE) προς την Επιτροπή

(6 Ιουνίου 2002)

Θέμα: Χρησιμοποίηση σκύλων για την ανίχνευση του ιού του αφθώδους πυρετού από την Νότια Κορέα

Στην Νότια Κορέα (στις 30 Απριλίου) εντοπίστηκαν και πάλι περιπτώσεις αφθώδους πυρετού, αφού μόλις το Διεθνές Γραφείο Επιζωοτιών είχε δηλώσει ότι η χώρα αυτή (ταυτόχρονα με την Ολλανδία, την Γαλλία και την Ιρλανδία) είχε απαλλαγεί επισήμως από την ασθένεια αυτή.

Τον τρέχοντα Ιούνιο θα διεξαχθεί στην Ιαπωνία και στην Νότια Κορέα το παγκόσμιο πρωτάθλημα ποδοσφαίρου 2002, στο οποίο θα παρευρεθούν πολυάριθμοι φίλαθλοι από την Ευρωπαϊκή Ένωση. Ενώ οι οργανωτές ανησυχούν για την απουσία φιλάθλων από την Ιαπωνία — λόγω της εμφάνισης του αφθώδους πυρετού — άλλοι ανησυχούν για τον κίνδυνο της μετάδοσης της ασθένειας από τους παρόντες φιλάθλους. Οι αρχές ισχυρίζονται ότι η πληγείσα περιοχή βρίσκεται μακριά από τα γήπεδα και ότι δενφίσταται κίνδυνος εξάπλωσης του αφθώδους πυρετού.

Με ποιον τρόπο προτίθεται η Επιτροπή να ελέγξει τον κίνδυνο της μετάδοσης του αφθώδους πυρετού από την Νότια Κορέα στην Ευρωπαϊκή Ένωση·

Λαμβάνονται άραγε μέτρα στα ευρωπαϊκά αεροδρόμια, προκειμένου να εντοπίζονται, με την χρησιμοποίηση σκύλων, φυτά ή προϊόντα κρέατος ή τυριού, τα οποία μεταφέρονται από ιδιώτες και τα οποία θα καταστρέφονται κατόπιν·

Θα ληφθούν άραγε μέτρα απολύμανσης στα αεροδρόμια και στα πέριξ (τόσο στην Ιαπωνία, την Νότια Κορέα όσο και την Ευρώπη), προκειμένου να προληφθούν η εξαγωγή και εισαγωγή του ιού του αφθώδους πυρετού·

Απάντηση του κ. Byrne εξ ονόματος της Επιτροπής

(4 Ιουλίου 2002)

Όσον αφορά τις ερωτήσεις που του αξιότιμου βουλευτή, η Επιτροπή παραπέμπει στην απάντησή της στις γραπτές ερωτήσεις P-1535/02 του κ. Bge και P-1544/02 του κ. Maat1(1) σχετικά με το ίδιο θέμα.

Στις 3 Ιουνίου 2002 αναφέρθηκε νέο κρούσμα εκτός από τα 12 κρούσματα που είχαν αναφερθεί έως τις 20 Μαΐου 2002. Σύμφωνα με τις πληροφορίες από την Κορέα, προκύπτει ότι και το τελευταίο κρούσμα που αναφέρθηκε έως τώρα σημειώθηκε στις περιοχές τηςπαίθρου σε απόσταση 40 χλμ από το πλησιέστερο γήπεδο ποδοσφαίρου.

Οι αρμόδιες αρχές της Δημοκρατίας της Κορέας έχουν ξεκινήσει εκστρατεία ευαισθητοποίησης γιανα ενημερώσουν τους θεατές των ποδοσφαιρικών αγώνων και να παράσχουν πληροφορίες στο Διαδίκτυο (http://www.nvrqs.go.kr).

Eπίσης, οι αρμόδιες αρχές των κρατών μελών έχουν ξεκινήσει ενημερωτικές εκστρατείες για τα άτομα που επιστρέψουν από χώρες που έχουν μολυνθεί από τον αφθώδη πυρετό και ιδιαίτερα τη Δημοκρατία της Κορέας.

Επιπλέον, θαποβληθεί σύντομα στα κράτη μέλη κατά τη συνεδρία της μόνιμης επιτροπής για την τροφική αλυσίδα και τηνγεία των ζώων σχέδιο απόφασης της Επιτροπής για την εναρμόνιση των μεθόδων που χρησιμοποιούνται για την ευαισθητοποίηση του κοινού και την ενίσχυση των ελέγχων στους λιμένες εισόδου.

(1) βλέπε σελίδα 172.
ΓΡΑΠΤΗ ΕΡΩΤΗΣΗ P-1700/02

υποβολή: Alexandros Baltas (PSE) προς την Επιτροπή

(6 Ιουνίου 2002)

Θέμα: Εφαρμογή στην Ελλάδα του κοινοτικού καθεστώτος για τη στήριξη της παραγωγής βάμβακος στην εμπορική περίοδο 2001-2002, σύμφωνα με τον Κανονισμό 1051/2001

Επειδή η συμπεριφορά ορισμένων βαμβακοπαραγωγών αγνόησε ή παραβίασε τους σχετικούς με τη βαμβακοπαραγωγή κοινοτικούς κανονισμούς με αποτέλεσμα να εκτεθούν και να κινδυνεύουν οι συνεπείς με τους κανονισμούς παραγωγοί·

Επειδή το αναμορφωμένο κοινοτικό πλαίσιο για το καθεστώς του βάμβακος ολοκληρώθηκε πολύ αργότερα από την παραγωγική περίοδο και σε κάθε περίπτωση μετά την προετοιμασία των αγρών και τη σπορά του βαμβακοσπόρου·

Επειδή η πρόταση κανονισμού της Ευρωπαϊκής Επιτροπής είχε πολλές και ουσιαστικές διαφορές με το τελικώςιοθετηθέν από το Συμβούλιο κείμενο Κανονισμού (ΕΚ) 1051/2001(1) και προκλήθηκαν επιπλέον συγχύσεις και προβλήματα σε βάρος των παραγωγών,

Τι μέτρα προτίθεται να λάβει η Επιτροπή για την προστασία των νομοταγών παραγωγών από ζημία που μπορούν ναποστούν λόγω της συμπεριφοράς παραγωγών που δεν τήρησαν τους κανόνες ή που προσπάθησαν να διαπράξουν απάτες:

Πως θα διασφαλισθεί ότι οι θεμιτές προσδοκίες των παραγωγών δεν παραβιάσθηκαν βιαίως από την καθυστερημένη έκδοση του αναμορφωμένου κανονιστικού πλαισίου για το καθεστώς βάμβακος·

Προτίθεται η Επιτροπή να λάβει μέτρα είτε διορθωτικού χαρακτήρα (τροποποίηση των σημείων εκείνων των κανονισμών που παρουσιάζουν ασάφειες), είτε μεταβατικού χαρακτήρα (θέσπιση μεταβατικών ρυθμίσεων για την εσοδεία 2001, εκεί όπου η καθυστερημένη έκδοση των σχετικών κανονισμών δημιούργησε πρόβλημα στους παραγωγούς)·

(1) ΕΕ L 148 της 1.6.2001, σελ. 3.

Απάντηση του κ. Fischler εξ ονόματος της Επιτροπής

(25 Ιουνίου 2002)

Σε περιπτώσεις παρατυπίας που καταλογίζεται στον παραγωγό, η κοινοτική νομοθεσία προβλέπει ότι εναπόκειται στα κράτη μέλη να καθορίζουν το καθεστώς των κυρώσεων που θα επιβάλλουν στις παραβάσεις των σχετικών διατάξεων και να λάβουν όλα τα δέοντα μέτρα για να εξασφαλίσουν την εφαρμογή του.

Η πρόταση αναθεώρησης του καθεστώτος ενίσχυσης στο βαμβάκι δημοσιεύτηκε στις 13 Δεκεμβρίου 1999 στο κείμενο της αναφοράς(1). Οι περιλαμβανόμενες στην πρόταση αυτή διατάξεις, κυρίως η αύξηση του ποσοστού μειώσεως της τιμής στόχου σε περίπτωσηπερβάσεως των εθνικών εγγυημένων ποσοτήτων καθώς και η δυνατότητα για τα κράτη μέλη να περιορίσουν, ενδεχομένως, τις επιλέξιμες για την ενίσχυση εκτάσεις με βάση περιβαλλοντικά κριτήρια, ήταν συνεπώς γνωστές πολλούς μήνες πριν από την κανονική ημερομηνία σποράς για την περίοδο 2001/2002. Έπρεπε συνεπώς οι παραγωγοί να αναμένουν προσαρμογές του καθεστώτος αν και η ακριβής φύση των νέων διατάξεων που όντως θεσπίστηκαν από το Συμβούλιο έγιναν γνωστές το Μάιο 2001.

Η Επιτροπή θεωρεί ότι η κοινοτική νομοθεσία για το βαμβάκι είναι επαρκώς σαφής. Ωστόσο επιφυλάσσεται του δικαιώματος είτε να προτείνει τροποποιήσεις είτε να προσθέσει η ίδια τροποποιήσεις εάν αυτό απαιτηθεί κατά την πορεία εφαρμογής του καθεστώτος.

(1) COM(1999)492 τελικό.
ΓΡΑΠΤΗ ΕΡΩΤΗΣΗ E-1584/02

υποβολή: Glyn Ford (PSE) προς την Επιτροπή

(4 Ιουνίου 2002)

Θέμα: Υπηρεσία διακομιδής με ασθενοφόρο

Αναφέρομαι στους νέους κανονισμούς της Ευρωπαϊκής Επιτροπής Τυποποίησης, όπως είναι Ιατρικά οχήματα και ο εξοπλισμός τους- ασθενοφόρα οχήματα και Προδιαγραφές για φορεία και λοιπά εξαρτήματα φροντίδας ασθενών που χρησιμοποιούνται σε ασθενοφόρα οχήματα οι οποίοι θα ισχύσουν από τις 6 Ιουνίου 2002, και τα επιπλέον χρήματα που πρέπει να δαπανηθούν, κατά συνέπεια για να μπορούν όλα τα ασθενοφόρα να πληρούν τις απαιτήσεις της Επιτροπής. Συμφωνεί η Επιτροπή ότι στις περιοχές που οι κατασκευαστές δεν μπορούν να παράγουν οχήματα πλήρως σύμφωνα με τους κανονισμούς της Ευρωπαϊκής Επιτροπής Τυποποίησης και όπου οι τοπικοί οικονομικοί φορείς της Εθνικής Υπηρεσίας Υγείας μπορούν να τα αγοράσουν μόνο από το εξωτερικό με πολύψηλότερο κόστος (78 000 £ εν αντιδιαστολή προς 62 000 £), η διαδικασία γίνεταιπέρμετρα δύσκολη, ακριβή και τεχνική· Δεν συμφωνεί επίσης ότι στην περίπτωση της Μεγάλης Βρετανίας η σύμβαση της Εθνικής Υπηρεσίας Υγείας για προμήθεια ασθενοφόρων Εθνική Σύμβαση για Οχήματα και Μετατροπές στην Κατασκευή Αμαξωμάτων, η οποία μολονότι δεν τηρεί τους νέους κανονισμούς σε τελική ανάλυση βελτιώνει τα επίπεδα ποιότητας και ασφαλείας, είναι επαρκής·

Απάντηση του κ. Liikanen εξ ονόματος της Επιτροπής

(9 Ιουλίου 2002)

Σύμφωνα με την οδηγία 93/42/ΕΟΚ, της 14ης Ιουνίου 1993, περί των ιατροτεχνολογικών προϊόντων(1), οι κατασκευαστές οφείλουν να δηλώνουν την πιστότητα των προϊόντων τους προς τις ουσιώδεις απαιτήσεις της εν λόγω οδηγίας, και όχι την πιστότητα προς τα ευρωπαϊκά πρότυπα. Η χρήση των προτύπων αποτελεί έναν μόνο από τους πιθανούς τρόπους συμμόρφωσης με τις απαιτήσεις της οδηγίας. Τα αναφερόμενα πρότυπα της Ευρωπαϊκής Επιτροπής Τυποποίησης εφαρμόζονται από όλους τους εθνικούς φορείς προτύπων, συμπεριλαμβανομένου του British Standards Institute (BSI) στο Ηνωμένο Βασίλειο, που τα δημοσίευσε ως πρότυπα BSI: BS EN 1789:1999 (Ιατρικά οχήματα και ο εξοπλισμός τους — ασθενοφόρα οχήματα) και BS EN 1865:1999 (Προδιαγραφές για φορεία και λοιπά εξαρτήματα φροντίδας ασθενών που χρησιμοποιούνται σε ασθενοφόρα οχήματα).

Η Επιτροπή δεν έχει λόγους να πιστεύει ότι οι συμβάσεις της Εθνικής Υπηρεσίας Υγείας, ακόμη και στην περίπτωση που διαφέρουν από τα προαναφερόμενα πρότυπα, δεν συνάδουν με τον κανονισμό περί των ιατροτεχνολογικών προϊόντων 1994 για τη μεταφορά της οδηγίας 93/42/ΕΟΚ.

(1) ΕΕ L 169 της 12.7.1993.